Må ikke forveksles med Stiftelsen Norsk Luftambulanse eller Luftambulansetjenesten.

H135 T3H-helikopteret fra Airbus på luftambulansebasen i Førde.
**Norsk Luftambulanse AS** er et privat helikopterselskap som driver luftambulansetjeneste med helikopter i Norge og Danmark.

Bakgrunn
--------

Selskapet ble etablert i 1977 og har hovedkontor i Oslo. Det opererer alle de 13 luftambulansebasene i Norge (Trondheim, Førde, Bergen, Stavanger, Ål, Dombås, Lørenskog, Arendal, Evenes, Brønnøysund, Tromsø, Kirkenes og Ålesund) på kontrakt fra den statlige Luftambulansetjenesten HF.
Norsk Luftambulanse leverer også den medisinske tjenesten til redningstjenestens base på Ørland, tidligere ble dette gjort også på Dombås. Norsk Luftambulanse er landets største operatør innen ambulanseflyging med helikopter. Tjenesten er fullfinansiert av staten. Selskapet har egen teknisk base på Gardermoen.

Selskapet opererer helikoptertypene Airbus H135 T3H, Airbus H145 T2 og AW139 fra Leonardo. Beredskapsbesetningen består av en flyger, en redningsmann og en anestesilege i hvert helikopter. Helikopterlegene er ansatt av helseforetakene og tilhører sykehusene på stedet hvor det er etablert helikopterbase. Av selskapets ansatte (2012) var en tredjedel flyvere, en tredjedel redningsmenn, og en tredjedel fordelt på medisinsk, administrativt og flyteknisk personell.

Selskapet har tatt i bruk moderne utstyr for å forbedre sikkerheten i operasjoner under krevende forhold. Dette gjelder blant annet bruk av utstyr for lysforsterkning under nattforhold (NVIS-utstyr, NVG), GPS drevne kart (moving map) og GPS-basert instrumentinnflyginger til landingsplasser på sykehus.

Lars Egil Kobberstad er styreleder i Norsk Luftambulanse AS.. Han overtok vervet etter Steinar Sørlie som var styreleder fra oktober 2002 og dessuten også administrerende direktør i selskapet fra 2004. Syver Leivestad har vært administrerende direktør siden september 2010. Selskapet hadde i 2012 totalt 118 ansatte, og en omsetning på 262 millioner kroner. Selskapet er (2014) heleid av NLA Holding AS, som igjen er heleid av Stiftelsen Norsk Luftambulanse.

Flåte
-----

* Airbus H135 T3 (Lørenskog, Ål, Dombås, Førde, Stavanger).
* Airbus H145 T2 (Lørenskog, Evenes, Bergen, Trondheim, Arendal, Brønnøysund).
* Agusta Westland AW139 (Ålesund, Tromsø)

I september 2017 kom det første av 7 bestilte H135T3 helikoptre.. Den 1. juni 2018 ble Norsk Luftambulanse AS operatør på alle landets 12 legehelikopterbaser. I den nye kontrakten ligger blant annet avtale om innføring av nye helikoptre, flere reservehelikoptre og at det skal opprettes bakvakt for personellet. Man vil da være nasjonal operatør i Norge med sju H135, åtte H145 og to AW139.

Selskapet drifter fra 2014 tre statlige luftambulansebaser i Danmark: i Ringsted, Skive og 
Billund.

### Utviklingshelikopter

I januar 2021 mottok selskapet et H145 fartøy fra Airbus, som har status som «utviklingshelikopter». Målet er å drive forskning og utvikling av så vel flytekniske, flyoperative og medisintekniske prosjekter med formål å gjøre luftambulansen sikrere og mer pålitelig, uten å ta kapasitet fra helikoptrene som er på vakt.

Ledelse
-------

Norsk Luftambulanse AS har hatt følgende daglige ledere / administrerende direktører siden oppstarten i 1977:

* 1977-1978 Fred Øistein Andersen
* 1978-1980 Erik Berge
* 1980-1983 Nils Femris
* 1983-1985 Jens Moe
* 1985-1990 Knut G. Mjåvatn
* 1990-1996 Vidar Arnulf
* 1996-1999 Lars Rustad
* 1999-2002 Tore Talseth
* 2002-2003 Lasse Dahl (konst.)
* 2003-2006 Petter Lindgren
* 2006-2010 Steinar Sørlie
* 2010- d.d. Syver Leivestad

Referanser
----------

1. ↑  Våre baser Arkivert 4. desember 2014 hos Wayback Machine. - *Norsk Luftambulanse AS*, besøkt 24. mars 2014.
2. ↑  Årsrapport 2012 Arkivert 24. mars 2014 hos Wayback Machine. - *Norsk Luftambulanse AS*, besøkt 24. mars 2014.
3. ↑  Styret i Norsk Luftambulanse AS Arkivert 21. januar 2014 hos Wayback Machine. - *Norsk Luftambulanse*, besøkt 24. mars 2014.
4. ↑  Årsrapport 2012 Arkivert 24. mars 2014 hos Wayback Machine. - *Norsk Luftambulanse AS*, besøkt 24. mars 2014.
5. ↑  tu.no - *AIRBUS HELICOPTERS H135T3 - Norsk luftambulanse er først i verden med dette helikopteret* (06.09.2017)
6. ↑  «Arkivert kopi». Arkivert fra originalen 13. desember 2019. Besøkt 13. desember 2019.
7. ↑
8. ↑  «Arkivert kopi». Arkivert fra originalen 27. oktober 2021. Besøkt 12. oktober 2021.

Eksterne lenker
---------------

* Offisielt nettsted

| * v
* d
* r
Norsk Luftambulanse-gruppen |
| --- |
| 
* Stiftelsen Norsk Luftambulanse

* Norsk Luftambulanse AS
* Svensk Flygambulans AB

* (Tidligere datterselskap: NLA Global Medical Support AS)

 |  |

| * v
* d
* r
Norske helikopteroperatører |
| --- |
| Statlige etater | 
* Luftforsvaret
* Redningshelikoptertjenesten
* Luftambulansetjenesten
* Politiets helikoptertjeneste

 |
| Private selskaper, innleid av staten | 
* Airlift
* Norsk Luftambulanse
* Lufttransport

 |
| Private selskaper, offshore-fokuserte | 
* Bristow Norway
* CHC Helikopter Service

 |
| Private selskaper, fastlands-fokuserte | 
* Fjellfly
* Fonnafly
* Helitrans (HelikopterDrift)
* Hesnes air
* Nord Helikopter

 |


|  |  |
| --- | --- |
| Oppslagsverk/autoritetsdata | Brønnøysundregistrene
 |